Pontius prior Gigniaci, Jocerannus de Sandrediis, Guillelmus de Coloniaco archipresbyteri, omnibus ad quos præsentes litteræ devenerint, salutem in Domino. Universitati vestræ notum facimus, quod cum querela interesset inter Abbatem Trenorchlensem Guichardum nomine et conventum ejusdem loci, ex una parte, Guillelmum Custodem Sancti Stephani Lugdunensis ex altera, super dono Ecclesiæ de Cavannis quam dictus Abbas dederat Johanni de Sarsiaco Archipresbytero Balgiaci, de mandato venerabilis Patris R. Lugdunensis Archiepiscopi, apud Pontem-Vallis pariter accessimus, super quæstione donationis dictæ Ecclesiæ diligentius quam potuimus inquisitionem facientes. In primis igitur tenorem privilegiorum Romanorum Pontificum quæ secum dictus Abbas attulerat, etc... Post modum vero testes et attestationes quæ subsequuntur audivimus, etc... Ut autem hæc memoriale perpetuum, et perpetuam habeant recordationem, sigillis nostris præsentem paginam in signum veri testimonii, duximus roborandam. Actum anno Domini millesimo CC. nono X. mense Novembri. (Pendebant olim tria sigilla.)